Public procurement notice: Prior Information Notice Without Call For Competition
Published: 2016-11-17
Buyer: KL-Kuntahankinnat Oy
Country: FI
Region: SUOMI / FINLAND
Contract type: Services
CPV classification: 72000000 | 72416000: Application service providers

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
UNA-hankkeessa yhtenä kohteena suunnitellaan yhteisen lomakepalvelun hankintaa sosiaali- ja terveydenhuollon toimijoiden käyttöön. UNA-hankkeen tavoitteena on hallitusti ja laajassa kansallisessa yhteistyössä vaiheittain uudistaa ja yhtenäistää sosiaali- ja terveydenhuollon tietojärjestelmäratkaisuja.
Sosiaali- ja terveydenhuollon asiakirjojen tuottamisen tavoitetilaa ja yhteistä toteutusmallia on määritelty laajassa kansallisessa yhteistyössä (STM:n lisäksi mm. THL, Kela, Trafi ja yliopistosairaanhoitopiirit). Tavoitteena on hankkia yhteinen ratkaisu, joka toteuttaa ensi vaiheessa vuoden 2017 loppuun mennessä vaadittavat asiakirjat ja jota voidaan jatkossa kehittää tilaajien ohjaamana tuleviin tarpeisiin. Tällä tietopyynnöllä on tarkoitus kartoittaa sosiaali- ja terveydenhuollon tietojärjestelmiä tuottavien yritysten teknisiä ja toiminnallisia ratkaisuehdotuksia lomakepalvelun ja siihen liittyvien jatkuvien palveluiden toteuttamiseksi.
Tämä ei ole hankintailmoitus tai tarjouspyyntö vaan tietopyyntö ja kutsu tekniseen vuoropuheluun joka ei velvoita hankintayksikköä suorittamaan hankintaa.
Alustavien suunnitelmien mukaan hankinnan toteuttaisi KL-Kuntahankinnat Oy puitejärjestelynä, johon sairaanhoitopiirit ja kunnat voivat liittyä. Hankinnan perusteella tehtävät sopimukset olisivat siirrettävissä sote-uudistuksen yhteydessä niille toimijoille, joille sosiaali- ja terveydenhuollon tehtävät siirtyvät.
Hankinnan kohteen alustava kuvaus ja tietopyynnön kysymykset: https://www.innokyla.fi/documents/3906530/930db45d-70b6-4140-88df-a9650772833f
Hankintayksikön ja toimittajien teknisen vuoropuhelun aikana esittämät seikat eivät sido hankintayksikköä ja toimittajia mahdollisessa myöhemmässä hankintamenettelyssä. Jos hankinta toteutetaan, se voi poiketa tässä tietopyynnössä tai myöhemmin teknisen vuoropuhelun aikana esitetystä. Hankintayksikkö ei maksa korvausta tekniseen vuoropuheluun osallistuville toimittajille.
Vastaukset UNA-hankkeen lomakepalvelun projektipäällikkö Eeva Kesolle (eeva.keso@medbit.fi ) ja UNA-hankkeen hankepäällikkö Kati Tuoviselle (kati.tuovinen@istekki.fi ). Tietopyynnön liitteenä on kysymyksiä, joihin toimittajien toivotaan vastaavan. Vastauksiin voi sisällyttää myös palvelukuvauksia, teknisiä dokumentteja tai periaatekuvia, jotka kertovat arkkitehtuurista, tuotantotavasta yms. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle.
Hankinnasta järjestetään toimittajille infotilaisuus 24.11.2016 klo 15:00–17:00 (Kuntatalo, Toinen Linja 14, Helsinki). Toimittajia pyydetään ilmoittautumaan infotilaisuuteen osoitteeseen eeva.keso@medbit.fi Samaan osoitteseen myös lisätietopyynnöt ja mahdolliset tiedotustilaisuuden ennakkokysymykset.
Tietopyyntöön vastanneiden toimittajien kanssa saatetaan järjestää myöhemmin erillisiä tapaamisia. Toimittajille voidaan antaa myös mahdollisuus kommentoida tarjouspyyntöasiakirjojen luonnoksia.